EkBass/fiwiki-20250220-pages-articles huggingface dataset:
LG G3

LG G3 on LG Electronicsin 28. toukokuuta 2014 julkaisema älypuhelin, jota pidettiin yhtiön älypuhelinten lippulaivana ennen LG G4:n ilmestymistä huhtikuussa 2015. G3 on LG:n edellisen huippupuhelimen, LG G2:n seuraaja. G3:ssa on 5,5 tuuman True HD-IPS -kosketusnäyttö, jonka tarkkuus on 1 440 kertaa 2 560 pikseliä. G3:n mitat ovat 146,03 × 74,6 × 9,3 millimetriä ja se painaa 153,7 grammaa. Puhelimessa oli julkaisun aikaan Android 4.4.2 Lollipop- käyttöjärjestelmä. G3 on LG:n vastaus Samsungin Galaxy S5:lle, Sonyn Xperia Z2:lle ja HTC:n One M8:lle. LG G3:sta on olemassa pienempi ja edullisempi versio, LG G3 s, joka julkaistiin niin ikään vuonna 2014. == Lähteet == == Aiheesta muualla == G3 Luokka:Android-pohjaiset laitteet‎ Luokka:Vuoden 2014 matkapuhelimet
Diego Tardelli

Diego Tardelli Martins (eli Diego Tardelli; s. 10. toukokuuta 1985 Santa Bárbara d'Oeste) on brasilialainen jalkapalloilija, joka edustaa Kiinan Superliiga:ssa pelaavaa Shandong Lunengia. Oikeajalkainen Tardelli on pelipaikaltaan hyökkääjä. Hän pelaa myös Brasilian jalkapallomaajoukkueessa. Tardelli ei ole hänen sukunimensä, hänen sukunimensä on Martins. Tardelli on vain pieni kunnianosoitus Tardellin isältä jalkapallolegenda Marco Tardellia kohtaan. == Ura == === Seurajoukkueura === Tardelli aloitti uransa São Paulo FC:ssä, jota hän edusti vuodet 2004–2007. Tardelli voitti seuran kanssa Série A:n ja Copa Libertadoresin. Vuosina 2005–2006 hän oli lainalla Espanjan Primera Divisiónin Real Betisissä ja vuotta myöhemmin Alankomaiden Eredivisien PSV:ssä, jossa hän voitti myös kauden 2006–2007 Alankomaiden mestaruuden. Vuonna 2006 Tardelli kävi lainalla myös São Caetanossa. Tammikuussa 2008 Tardelli siirtyi niin ikään Brasilian pääsarjassa pelanneeseen Flamengoon, jota hän edusti vuoden 2008 ajan, ennen kuin jatkoi matkaansa tammikuussa 2009 brasilialaiseen Atlético Mineiroon. Hän teki Mineirossa 114 pelissä peräti 73 maalia kahden kauden aikana. Maaliskuussa 2011 Tardelli siirtyi kovasti panostaneeseen venäläiseen FK Anži Mahatškalaan. Anžia Tardelli edusti vajaan vuoden ajan pelaten vain 13 ottelua ilman maaleja, kunnes hän tammikuussa 2012 siirtyi qatarilaiseen Al-Gharafa SC:hen. Tardelli edusti myös qatarilaisseuraa vain vuoden, ennen kuin 24 liigapelin ja 13 maalin jälkeen siirtyi takaisin kotimaahansa ja Atlético Mineiroon tammikuussa 2013. Toisella jaksollaan Mineirossa Tardelli voitti Copa Libertadoresin toistamiseen, Copa do Brasilin sekä Recopa Sudamericanan. Tammikuun 2015 siirtoikkunassa Tardelli siirtyi Kiinan Superliigan Shandong Lunengiin. === Maajoukkueura === Tardelli on pelannut aikaisemmin muun muassa Brasilian alle 20-vuotiaiden maajoukkueessa. Brasilian jalkapallomaajoukkueessa hän debytoi heinäkuussa 2009 Viroa vastaan Tallinnassa pelatessaan Atlético Mineirossa. Vuosina 2009–2010 Tardelli pelasi viisi maaottelua onnistumatta maalinteossa. Vuonna 2014 Tardelli palasi takaisin maajoukkueeseen Dungan astuttua uudelleen päävalmentajan rooliin. Tardelli ratkaisi lokakuussa 2014 Brasilialle 2-0 -voiton Argentiinaa vastaan Superclásico de las Américasissa kahdella maalillaan, jotka olivat hänen maajoukkueuransa ensimmäiset. == Lähteet == * * http://www.national-football- teams.com/player/32785/Diego_Tardelli.html Luokka:Brasilialaiset jalkapalloilijat Luokka:Vuonna 1985 syntyneet Luokka:Elävät henkilöt
DJ Project

DJ Project on romanialainen dancemusiikkia soittava kokoonpano, jonka perustajiin kuuluvat tuottajat Gino Manzotti (Handke Giuseppe) ja DJ Maxx (Ovidiu Florea) sekä laulaja Elena Baltagan. Yhtye perustettiin Timişoarassa vuonna 2000 ja he julkaisivat ensimmäisen albuminsa, Experiencen vuonna 2001. Vuoden 2006 MTV Europe Music Awardsissa yhtye palkittiin kategoriassa "Paras romanialainen esittäjä". Vuosina 2006 ja 2007 yhtye on saavuttanut palkinnon MTV Romania Awardsissa kategoriassa "Paras tanssiryhmä". Kesäkuun 2007 lopulla he julkaisivat kuudennen, Două Anotimpuri-studioalbuminsa. Alkuvuodesta 2008 Robbins Entertainment levitti sanomaa DJ Projectista Yhdysvaltoihin julkaisemalla siellä yhtyeen ensimmäisen yhdysvaltain julkaisun, Before I Sleepin. Albumia markkinoidaan siellä nimen "Elena" alaisena kuten Englannissa. Se julkaistiin ITunesissa 18. maaliskuuta 2008 ja se tuli saataville CD-formaattina 1. huhtikuuta 2008. Vuonna 2009 Elena Baltagan (nykyisin tunnetaan nimellä Ellie White) jätti yhtyeen soolouran takia. Gino ja Maxx löysivät lopulta uuden paikkansa Giuliassa (entisessä Candyssä). ==Diskografia== Albumit * Experience (2001) * Spune-mi tot ce vrei (2002) * Lumea ta (2004) * Şoapte (2005) * Povestea mea (2006) * Două Anotimpuri (2007) * DJ Project & Friends - In the club (2009) Singlet * Te chem (2002) * Spune- mi tot ce vrei (2002) * Lumea ta (2004) * Printre vise (2004) * Privirea ta (2005) * Soapte (2005) * Inca o noapte (2006) * Esti tot ce am (2006) * Before I Sleep (2007) * Doua anotimpuri (2007) * Lacrimi de inger (2007) * Prima noapte (ft. Giulia) (2008) * Departe de noi (2008) * Hotel (2009) * Over and over again (ft. Deepside Deejays) (2009) * Miracle Love (2009) * Nu (ft. Giulia) (2009) * Regrete (ft. Giulia) (2010) * Mi-e Dor De Noi (2011) * Crazy In Love (ft. Giulia) (2012) * Bun Ramas (ft. Adela) (2012) * Fara Tine (ft. Adela) (2013) * Suflet vândut (ft. Adela) (2014) * Ochii care nu se văd (ft. Xenia Costinar) (2016) * Duminică (ft. Elena Gheorghe) (2017) ==Lähteet== Luokka:Romanialaiset yhtyeet
Agía Paraskeví

Agía Paraskeví (, ”Pyhä Paraskeva”) voi viitata seuraaviin Kreikan paikkoihin: * Agía Paraskeví, kaupunki ja kunta Pohjois-Ateenan alueyksikössä Attikan alueella * Agía Paraskeví, Eordaían kunnan kunnallisyksikkö ja entinen kunta Kozánin alueyksikössä Länsi-Makedonian alueella * Agía Paraskeví, kaupunki Lesboksen saarella Pohjois-Egean saarten alueella * Agía Paraskeví, kaupunki Thérmin kunnassa Thessalonikin alueyksikössä Keski-Makedonian alueella * Agía Paraskeví, saari Kykladien saariryhmässä == Lähteet ==
Raivo (täsmennyssivu)

Raivo voi viitata esimerkiksi seuraaviin: * raivo, aggressiivinen tunne ja käytös * Raivo, virolainen miehen etunimi * Raivo, Richard Bachmanin pienoisromaani vuodelta 1977 * Raivo, Marvel-sarjakuvahahmo * Raivo, CMX:n EP- levy vuodelta 1989
Ágioi Anárgyroi

Ágioi Anárgyroi (, ”Pyhät Palkattaparantajat”) voi viitata seuraaviin Kreikan paikkoihin: * Ágioi Anárgyroi, kaupunki Ágioi Anárgyroi-Kamaterón kunnassa Länsi-Ateenan alueyksikössä Attikan alueella * Ágioi Anárgyroi, Kastorián kunnan kunnallisyksikkö ja entinen kunta Kastorián alueyksikössä Länsi- Makedonian alueella == Lähteet ==
Giulia Anghelescu

Giulia Anghelescu (s. 7. marraskuuta 1984 Galați), joka tunnetaan myös nimellä Giulia, on romanialainen poplaulaja. Hän on aiemmin toiminut laulajana yhtyeissä Candy ja DJ Project. ==Diskografia== Studioalbumit * Candy (2000) * O Seară Perfectă (2001) * De Vis (2002) * Best Of Candy (2003) * Poveste (2003) Sooloalbumit * Giulia (2004) * Fluturi (2006) * Primul Pas (2008) * Un Om Cu Un Pian (2012) Singlet * Underrated Love (2011) * Un om cu un pian * Vorbe Goale (2012) ==Lähteet== Luokka:Romanialaiset muusikot Luokka:Vuonna 1984 syntyneet Luokka:Elävät henkilöt
Raul Khadzimba

Raul Khadzimba on abhasialainen poliitikko. Hänet valittiin Abhasian presidentiksi elokuussa 2014 pidetyissä vaaleissa, jotka Georgia ja Euroopan unioni julistivat laittomiksi. Khadzimba on opiskellut KGB:n koulussa ja häntä pidetään venäläismielisenä. Vladimir Putinin suosikiksi mainittu Khadzimba oli Sergei Bagapšin vastaehdokkaana jo vuoden 2004 vaalien ensimmäisellä kierroksella. Silloin sovittiin että hänestä tulee varapresidentti. Bagapš ja Khadzimba olivat vastakkain myös vuoden 2009 valeissa. == Lähteet == Luokka:Abhasialaiset poliitikot Luokka:Vuonna 1958 syntyneet Luokka:Elävät henkilöt
Pieni tulitikkutyttö

Pieni tulitikkutyttö () on tanskalaisen H. C. Andersenin kirjoittama satu, joka kertoo köyhän perheen tytöstä myymässä tulitikkuja kadulla talvella. Satu julkaistiin ensi kerran vuonna 1845, ja siitä on tehty useita animaatioelokuvia sekä televisio-ohjelmia. == Juoni == Tarina kertoo köyhästä tytöstä, joka yrittää uudenvuodenaattona myydä kadulla tulitikkuja, mutta kukaan ei osta niitä. Tytöllä on kylmä ja nälkä, mutta hän ei uskalla mennä kotiin, sillä hänen isänsä löisi häntä. Kylmyydessä tyttö sytyttää tulitikun ja näkee ajatuksissaan ruokapöydän täynnä ruokaa. Hän on kurkottamassa sitä kohti, mutta tulitikku sammuu, ja näky häipyy. Sama toistuu muutaman kerran, erilaisilla näyillä, kunnes hän kuolee, ja näkee isoäitinsä ottavan hänet mukaan taivaaseen. Uudenvuoden aamuna ohikulkijat löytävät hänet kuolleena. == Lähteet == Luokka:H. C. Andersenin sadut
Vorbe Goale

Vorbe Goale (Suomeksi: Tyhjät sanat) on romanialaisartisti Giulia Anghelescun kappale. Sen julkaisivat Abyrecords ja Cat Music singlenä 21. kesäkuuta 2012. Kappaleen yhtenä tuottajana toimi Deaconu Dan Andrei. Artisti on kuvaillut kappaletta koskettavaksi ja sanonut pitävänsä siitä niin paljon, että jatkaa samankaltaisen musiikin tekoa jatkossakin. Kappaleeseen liittyvä musiikkivideo julkaistiin videopalvelu YouTubessa päivää ennen singlejulkaisua. Video muodostui menestykseksi, kerättyään vuorokaudessa yli 50 000 näyttökertaa. Kappaleesta ei muodostunut kansainvälistä menestystä, mutta kotimaassaan se ylsi singlelistan toiselle sijalle. == Kappaleet == Digitaalinen lataus # # ==Listasijoitukset== Listat (2012) Paras sijoitus Romania (RomanianChart40) 2 ==Lähteet== Luokka:Vuoden 2012 kappaleet Luokka:Romanialaiset musiikkikappaleet
Suomalainen eroseminaari

Suomalainen eroseminaari on Patentti- ja rekisterihallituksen suojaama eroauttamisen nimike lähestymiselle, jonka ovat kehittäneet psykologi Kari Kiianmaa sekä parisuhdekouluttaja Marianna Stolbow yhdysvaltalaisen tohtori Bruce Fisherin eroa käsittelevän menetelmän pohjalta. Suomalainen eroseminaari koostuu 11 viikoittain tapahtuvasta kolmen tunnin tapaamisesta, jossa eronneet tai eroa pohtivat aikuiset käsittelevät eroprosessin eri vaiheita. == Taustaa == Alun perin Yhdysvalloista Suomeen 1990-luvulla tuodun Fisherin eroseminaariin verrattuna Suomalaiseen eroseminaariin on lisätty toiminnallisuutta sekä aiheita, jotka laatijoidensa mukaan koskettavat nimenomaan 2000-luvun suomalaisperheitä. == Rakenne == Menetelmä on strukturoitu, opetuksellinen työmalli. Jokaiselle seminaarikerralle on tarkka ohjelma, aikataulu, harjoitteet ja kotitehtävät. Osallistujat saavat tietoa, ohjausta ja tukea parisuhteen päättymisen herättämiin kysymyksiin erilaisten toiminnallisten harjoitusten, teoriaosuuksien, pienryhmäkeskustelujen sekä kotitehtävien avulla. 11 tapaamiskertaa jakautuvat seuraavasti: viisi ensimmäistä keskittyvät päättyneeseen parisuhteeseen liittyviin kysymyksiin, viisi seuraavaa uuden elämänvaiheen jälleenrakentamiseen ja viimeinen eron jälkeiseen vanhemmuuteen. Eroprosessin avaaminen, päätökseen vaikuttaneiden tekijöiden sekä eron molempien osapuolten ymmärtäminen mahdollistaa eron jälkeisen yhteistyövanhemmuuden. Suomalaisen eroseminaarin ryhmiin ei voi osallistua pariskuntana. Oleellista ryhmissä on myös vertaistuki, jonka osallistujat toisiltaan kolmen kuukauden ajanjaksolla saavat. Niin vertaisilla kuin ohjaajallakin on vaitiolovelvollisuus josta sovitaan kaikkien osallistujien kesken kurssin alussa. == Lähteet == ==Aiheesta muualla== * Liberamente.fi * Suomalainen eroseminaari Luokka:Tietokirjat
Born Villain

Born Villain on Marilyn Mansonin kahdeksas studioalbumi, joka julkaistiin 24. huhtikuuta 2012. Albumi debytoi Yhdysvalloissa Billboard 200 -listan kymmenennellä sijalla. Suomessa se nousi Suomen virallisen listan sijalle kahdeksantoista. == Kappaleet == == Arvostelut == * Allmusic: AllMusic review * Imperiumi: 1½/10 * Kaaoszine: 4/10 * Metacritic: 59/100Metacritic: Reviews for Born Villain by Marilyn Manson * PopMatters: 4/10PopMatters review * Rumba: * Soundi: * V2.fi: == Lähteet == == Aiheesta muualla == * Born Villain discogs.com -sivustolla Luokka:Marilyn Mansonin albumit Luokka:Vuoden 2012 albumit
The Pale Emperor

The Pale Emperor on Marilyn Mansonin yhdeksäs studioalbumi, joka julkaistiin 20. tammikuuta 2015. Albumin nauhoituksissa sovellettiin paljon yhdellä otolla äänittämistä, joka Mansonin mukaan tekee albumin äänimaailmasta "likaisen". The Pale Emperor nousi Suomen virallisen listan sijalle 10, ja Yhdysvalloissa se debytoi Billboard 200 -listan kahdeksannella sijalla. Rolling Stone valitsi albumin vuoden 2015 parhaaksi metallialbumiksi. == Kappaleet == Kaikki kappaleet säveltänyt Tyler Bates ja sanoittanut Marilyn Manson. # # # # # # # # # # ;Deluxe Edition # * # # == Kokoonpano == * Marilyn Manson – laulu, kosketinsoitin, lyömäsoittimet, tuotanto * Tyler Bates – kitara, bassokitara, kosketinsoitin, tuottaja * Gil Sharone – rummut, lyömäsoittimet == Arvostelut == * AllMusic: AllMusic review * Desibeli.net: * Imperiumi.net: 9+/10Imperiumi.net: Levyarvio * Kaaoszine: 7.5/10Kaaoszine: Levyarvio * Metacritic: 71/100Metacritic: Reviews for The Pale Emperor by Marilyn Manson * Rolling Stone: Rolling Stone review * Rumba: Rumba: Levyarvio * Sputnikmusic: Sputnikmusic: Staff review * V2.fi: == Lähteet == == Aiheesta muualla == * The Pale Emperor discogs.com -sivustolla Luokka:Marilyn Mansonin albumit Luokka:Vuoden 2015 albumit
Supersankarielokuva

Supersankarielokuva on elokuva, joka keskittyy yhteen tai useampaan supersankariin; henkilöön, jolla on yli-inhimillisiä kykyjä. Tällaiset elokuvat sisältävät usein tunnusmerkkejä toiminta-, fantasia- ja/tai science fiction -elokuvista. Useimmat supersankarielokuvat perustuvat sarjakuviin. Tunnetuimpia supersankarielokuvasarjoja ovat muun muassa Teräsmies (1978–1987), X-Men (2000–), Sam Raimin Hämähäkkimies (2002–2007), Christopher Nolanin Yön ritari (2005–2012) ja Marvel Cinematic Universen elokuvat (2008–). ==Lähteet== * ===Viitteet=== *
Pennsylvania Station

Pennsylvania Station tai Penn Station voi viitata useisiin Pennsylvania Railroadin rakentamiin asemiin Yhdysvalloissa: * Pennsylvania Station Baltimoressa; * Pennsylvania Station Newarkissa; * Pennsylvania Station New Yorkissa.
Murha junassa

Murha junassa (engl. Murder, She Said) on brittiläinen rikoselokuva vuodelta 1961. Elokuva perustuu Agatha Christien romaaniin Paddingtonista 16.50 (engl. 4:50 from Paddington). == Juoni == Neiti Marple näkee, kuinka nainen kuristetaan hengiltä ohi kulkevassa junassa. Hän kertoo näkemästään poliisille, mutta häntä ei uskota, koska hänen kuvailemaansa naista ei löydetä. Marple päättelee, että ruumis heitettiin ulos liikkuvasta junasta ja aloittaa omat tutkimuksensa. Marple laskelmoi aikatauluja (juna Paddingtonista 16.50) ja päättelee, että ruumis on haudattu junaradan vieressä sijaitsevalle Ackenthorpen kartanon pihamaalle. Hän hakeutuu kotiapulaiseksi kartanoon ja alkaa selvittää tapausta. == Näyttelijät == == Aiheesta muualla == * Luokka:Vuoden 1962 brittiläiset elokuvat Luokka:Brittiläiset rikoselokuvat Luokka:Agatha Christien teoksiin perustuvat elokuvat Luokka:Brittiläiset romaaneihin perustuvat elokuvat Luokka:Metro-Goldwyn-Mayerin elokuvat
Maria Clotilde

Ludovica Teresa Maria Clotilde (2. maaliskuuta 1843 – 25. kesäkuuta 1911) oli Sardinian ja myöhemmin koko Italian kuninkaan Viktor Emanuel II:n tytär ja vanhin lapsi. Hän meni 30. tammikuuta 1859 naimisiin Ranskan prinssin Napoléon Joseph Charles Paul Bonaparten kanssa. Aviomies oli Ranskan keisarin Napoleon III:n serkku. Maria Clotilden ja Bonaparten avioliitto oli poliittisesti järjestetty, ja hän joutui menemään naimisiin vasten tahtoaan. Suhde ei ollut onnellinen, sillä Maria Clotilde oli luonteeltaan ahkera ja hyveellinen, kun taas Napoléon Joseph oli perso ruoalle, viinille ja kauniille naisille. Pariskunnalle syntyi kolme lasta: * Napoléon Victor Jérôme Frédéric Bonaparte (1862–1926) * Louis Bonaparte (1864–1932) * Maria Letizia Bonaparte (1866–1926) == Lähteet == == Aiheesta muualla == Luokka:Bonaparten suku Luokka:Italian kuninkaalliset Luokka:Ranskan kuninkaalliset Luokka:Prinsessat Luokka:Vuonna 1843 syntyneet Luokka:Vuonna 1911 kuolleet
Thulani Serero

Thulani Caleeb Serero (s. 11. huhtikuuta 1990 Johannesburg, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Alankomaiden pääsarjan Eredivisien AFC Ajaxia. Serero aloitti ammattilaisuransa Ajaxin eteläafrikkalaisessa yhteistyöseurassa Ajax Cape Townissa kaudella 2008–2009. Ensimmäisellä kaudellaan hän pelasi kymmenessä ottelussa, mutta nousi sen jälkeen joukkueen runkopelaajiin pelaten seuraavien kahden kauden aikana 53 liigaottelua, joista 48:ssa hän oli aloituskokoonpanossa. Kaudella 2010–2011 joukkue tuli Premier Soccer Leaguessa toiseksi. Serero teki kymmenen maalia ollen joukkueensa paras maalintekijä yhdessä Thembinkosi Fantenin kanssa.Topscorers – PSL 2010/2011. Soccerway. Heinäkuussa 2011 emoseura Ajax hankki hänet 2,5 miljoonan euron siirtosummalla. Serero teki ensiesiintymisensä Eredivisiessä 7. elokuuta 2011, kun Ajax voitti De Graafschapin vieraissa 4–1. Hän tuli ottelussa kentälle 69. minuutilla Kolbeinn Sigþórssonin tilalle.De Graafschap vs. Ajax 1 - 4. Soccerway. Serero pelasi kahden ensimmäisen kautensa aikana yhteensä 16 liigaottelua, joista hän aloitti neljä. Kaudella 2013–2014 Serero nousi Ajaxin vakiomiehistöön pelaten 29 liigaottelua ja aloittaen niistä 25. Ajax voitti mestaruuden Sereron kaikilla kolmella ensimmäisellä kaudella. Etelä-Afrikan maajoukkueessa Serero teki ensiesiintymisensä vuonna 2011. Yhteensä hän on pelannut 19 A-maaottelua ja tehnyt niissä yhden maalin (tilanne 17. joulukuuta 2014).Thulani Serero National Football Teams -sivustolla Serero oli mukana Afrikan-mestaruuskilpailuissa 2013, joissa hän pelasi kolme ottelua.Gorgazzi, Osvaldo José & Morrison, Neil: African Nations Cup 2013. RSSSF. == Saavutukset == Ajax Cape Town: * Premier Soccer Leaguen toinen sija: 2010–2011 Ajax: * Eredivisien mestaruus: 2011–2012, 2012–2013, 2013–2014 * KNVB-cupin toinen sija: 2013–2014 * Alankomaiden supercupin voitto: 2013–2014 ** Toinen sija: 2011–2012, 2012–2013, 2014–2015 == Lähteet == Luokka:Eteläafrikkalaiset jalkapalloilijat Luokka:Vuonna 1990 syntyneet Luokka:Elävät henkilöt
Black Widow (Iggy Azalean kappale)

Black Widow on australialaisräppäri Iggy Azalean kappale hänen The New Classic -debyyttialbumiltaan. Kappaleella esiintyy myös brittiläinen laulaja- lauluntekijä Rita Ora, ja sen sanoitukset kertovat koston ja feminismin tavoitteista epäonnistuneessa romanttisessa parisuhteessa. "Black Widow’n" sanoittivat Azalea, Katy Perry, Sarah Hudson, Benny Blanco sekä duo Stargate; viimeisin myös tuotti kappaleen. Kappale lähetettiin lukuisille Yhdysvaltain radioasemille The New Classic -albumin viidentenä singlenä 8. heinäkuuta 2014 ja kappaleeseen liittyvä musiikkivideo julkaistiin 13. elokuuta 2014. Kappale on saavuttanut Yhdysvalloissa Billboard Hot 100 -listan kolmannen sijan, muodostuen hänen kolmanneksi kymmenen parhaan joukkoon päässeeksi kappaleeksi, seuraten "Fancyä" sekä "Problemia". Kappaleesta tuli myös Oran ensimmäinen kolmen parhaan joukkoon päässyt kappale Yhdysvalloissa. Se on saavuttanut myös Britannian singlelistan neljännen sijan sekä päässyt 15. sijalle Australiassa. Alun perin kappaleen oli tarkoitus tulla osaksi Perryn neljännen, Prism- studioalbumin kappalelistaa, mutta hän kuitenkin antoi lopulta kappaleen viimeisteltäväksi Azalealle. "Black Widowia" on kuvailtu genreltään "trapin jäljittelijäksi", sisältäen pahaenteisen steel pan rytmin, raskaan basson sekä harvan iskun. Kappaleen sanoitukset ovat joutuneet musiikkikriitikkojen kritisoinnin kohteeksi, joiden sanottiin olevan samankaltaisia Perryn "Dark Horsen" kanssa. Muut journalistit yllättyivät sen iskutahdista sekä Azalean ja Oran sanoista. "Black Widow" menestyi hyvin digitaalimyyntilistoilla The New Classic -albumin julkaisuviikolla. Tilastojen mukaan ennen singlejulkaisua kappale saavutti Isossa-Britanniassa listan 91.- sekä Australiassa listan 86. sijalle, päästen samalla myös muutamille muille listoille. Azalea on esittänyg kappaleen livenä osana hänen ensimmäistä kiertuetta, The New Classic Touria. Kappale on myös liitetty osaksi Just Dance 2015 -peliä. ==Lähteet== Luokka:Vuoden 2014 kappaleet Luokka:Iggy Azalean kappaleet
Pohjois-Kalimantan

Pohjois-Kalimantan () on yksi Indonesian provinsseista. Se sijaitsee Borneon saaren itäosassa ja rajautuu etelästä Itä-Kalimantanin provinssiin, idästä Celebesinmereen ja pohjoisesta Malesiaan. Vuoden 2010 väestönlaskennassa nykyisen Pohjois-Kalimantanin alueella asui ihmistä. Pohjois-Kalimantan erotettiin Itä-Kalimantanista omaksi provinssikseen lokakuussa 2012. Alueen väestöstä kolmasosa on alun perin kotoisin Jaavalta. Muita siirtolaisia alueella ovat Sulawesin bugisit ja Kalimantanin eteläosista tulleet banjarit. Alkuperäiskansallisuuksista runsaslukuisimmat ovat dajakkikansoihin kuuluvat tidungit, sekä bulunganit ja kutait. == Lähteet == Luokka:Indonesian provinssit Luokka:Kalimantan
Live Your Life

Live Your Life on yhdysvaltalaisräppäri T.I.n kappale hänen kuudennelta, Paper Trail-studioalbumilta. Kappaleella vierailee myös barbadoslainen laulaja Rihanna. Se julkaistiin albumin seitsemäntenä singlenä 23. syyskuuta 2008. Kappale on conscious hip hop-raita contemporary R&Bn; elementeillä. Kappaleen sanoitukset kertovat T.I.:n noususta suosioon sekä tulevaisuuden optimismista. Se antaa myös omistautumisen aihetta niille yhdysvaltalaisille sotilaille, jotka taistelevat Irakissa ja Afganistanissa. "Live Your Life" oli kaupallinen menestys. Yhdysvalloissa kappale pääsi Billboard Hot 100 -listan kärkeen muodostuen T.I.:n kolmanneksi sekä Rihannan viidenneksi vastaavan sijoituksen saavuttaneeksi singleksi. Kappale saavutti listojen kärkipaikkoja myös kahdessatoista muussa valtiossa, saavuttaen myös sijoituksia viiden parhaan joukossa Australiassa, Kanadassa, Alankomaissa, Uudessa-Seelannissa sekä Isossa-Britanniassa. Myöhemmin "Live Your Life" saavutti Yhdysvaltain Mainstream Top 40 sekä Rap Songs -listan kärjen ja pääsi Hot R&B;/Hip Hop Songs -listan toiselle sijalle. Kappaleesta muodostui T.I.:n uran parhaiten listoille sijoittunut sekä maailmanlaajuisesti menestynein single sen julkaisusta lähtien tarkasteltuna. Kappaleeseen liittyvän musiikkivideon ohjasi Anthony Mandler. Se kertoo tarinan T.I.:n noususta suosioon kerrontamuodossa, sisältäen Rihannan esiintymässä pukuhuoneessa ja baarissa. Duo esitti "Live Your Lifen" vuoden 2008 MTV Video Music Awardsissa. Kappale on mukana vuonna 2009 julkaistussa elokuvassa Kauhea kankkunen sekä sen trailerissa. ==Lähteet== Luokka:Vuoden 2008 kappaleet Luokka:Rihannan kappaleet Luokka:Billboard Hot 100 -listan ykköset
Donald L. Coburn

Donald L. Coburn (s. 4. elokuuta 1938 Baltimore, Maryland) on yhdysvaltalainen näytelmäkirjailija. Hänelle myönnettiin Pulitzer-palkinto vuonna 1978 näytelmästä The Gin Game."Drama". The Pulitzer Prizes. Retrieved 2013-11-12. Coburn palveli high schoolin päätettyään Yhdysvaltain laivastossa 1958–1960. Hän työskenteli mainos- ja markkinointialalla 1965–1976. Hän alkoi kirjoitella novelleja omaksi ilokseen 30-vuotiaana, havaitsi kykynsä kirjoittaa hyvää dialogia ja laajensi tuotantoaan näytelmiin.D. L. Coburn Biography, Author of The Gin Game, Bookrags.com, viitattu 17.12.2014. Coburnin näytelmää The Gin Game ovat Suomessa esittäneet Helsingin Svenska Teatern (Ginspelet, 1981) ja Åbo Svenska Teater (Tur i spel, 1990).Ilona-esitystietokanta, Teatterin tiedotuskeskus, viitattu 17.12.2014. ==Lähteet== Luokka:Yhdysvaltalaiset näytelmäkirjailijat Luokka:Vuonna 1938 syntyneet Luokka:Elävät henkilöt
Paras miessivuosa sarjassa, minisarjassa tai televisioelokuvassa (Golden
Globe)

Paras miessivuosa sarjassa, minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1970. == Voittajat ja ehdokkaat == === 2000-luku === Vuosi Voittaja Teos Muut ehdokkaat 2000 Robert Downey Jr. Ally McBeal *Sean Hayes – Will & Grace *John Mahoney – Frasier *David Hyde Pierce – Frasier *Christopher Plummer – American Tragedy *Bradley Whitford – West Wing 2001 Stanley Tucci Lopullinen ratkaisu *John Corbett – Sinkkuelämää *Sean Hayes – Will & Grace *Ron Livingston – Taistelutoverit *Bradley Whitford – West Wing 2002 Donald Sutherland Path to War *Alec Baldwin – Path to War *Jim Broadbent – The Gathering Storm *Bryan Cranston – Veljemme on nero *Sean Hayes – Will & Grace *Dennis Haysbert – 24 *Michael Imperioli – Sopranos *John Spencer – West Wing *Bradley Whitford – West Wing 2003 Jeffrey Wright Angels in America *Sean Hayes – Will & Grace *Lee Pace – Soldier's Girl *Ben Shenkman – Angels in America *Patrick Wilson – Angels in America 2004 William Shatner Boston Legal *Sean Hayes – Will & Grace *Michael Imperioli – Sopranos *Jeremy Piven – Entourage *Oliver Platt – Huff – terapian tarpeessa 2005 Paul Newman Empire Falls *Naveen Andrews – Lost *Jeremy Piven – Entourage *Randy Quaid – Elvis – legendan synty *Donald Sutherland – Rouva presidentti 2006 Jeremy Irons Elizabeth I *Thomas Haden Church – Broken Trail *Justin Kirk – Weeds *Masi Oka – Heroes *Jeremy Piven – Entourage 2007 Jeremy Piven Entourage *Ted Danson – Damages *Kevin Dillon – Entourage *Andy Serkis – Longford *William Shatner – Boston Legal *Donald Sutherland – Dirty Sexy Money 2008 Tom Wilkinson John Adams *Neil Patrick Harris – Ensisilmäyksellä *Denis Leary – Uudelleenlaskenta *Jeremy Piven – Entourage *Blair Underwood – Terapiassa 2009 John Lithgow Dexter *Michael Emerson – Lost *Neil Patrick Harris – Ensisilmäyksellä *William Hurt – Damages *Jeremy Piven – Entourage === 2010-luku === Vuosi Voittaja Teos Muut ehdokkaat 2010 Chris Colfer Glee *Scott Caan – Havaiji 5-0 *Chris Noth – Good Wife *Eric Stonestreet – Moderni perhe *David Strathairn – Temple Grandin 2011 Peter Dinklage Game of Thrones *Paul Giamatti – Too Big to Fail *Guy Pearce – Mildred Pierce *Tim Robbins – Cinema Verite *Eric Stonestreet – Moderni perhe 2012 Ed Harris Pelin henki *Max Greenfield – Kolme miestä ja tyttö *Danny Huston – Magic City *Mandy Patinkin – Isänmaan puolesta *Eric Stonestreet – Moderni perhe 2013 Jon Voight Ray Donovan *Josh Charles – Good Wife *Rob Lowe – My Life with Liberace *Aaron Paul – Breaking Bad *Corey Stoll – House of Cards 2014 Matt Bomer The Normal Heart *Alan Cumming – Good Wife *Colin Hanks – Fargo *Bill Murray – Olive Kitteridge *Jon Voight – Ray Donovan 2015 Christian Slater Mr. Robot *Alan Cumming – Good Wife *Damian Lewis – Susipalatsi *Ben Mendelsohn – Bloodline *Tobias Menzies – Outlander - Matkantekijä == Aiheesta muualla == * Virallinen sivusto Miessivuosa TV
Iver Huitfeldt -luokka

Iver Huitfeldt -luokka on Tanskan kuninkaallisen laivaston kolmen ilmatorjuntafregatin muodostama alusluokka, jonka alukset otettiin palvelukseen 2012 ja 2013. == Suunnittelu == Luokan suunnittelussa otettiin huomioon Absalon-luokan monitoimialuksista saadut kokemukset ja käyttämällä samaa runkoa saatiin alusten valmistuskustannuksia laskettua. Alukset ovat yhteensopivia Tanskan laivaston käyttämän StanFlex-järjestelmän kanssa ja niihin voidaan asentaa kuusi moduulia. Ohjuskannen neljään moduulipaikkaan voidaan kuhunkin asentaa Mark 141 kahdeksan siilon Harpoon-ohjuksen moduuli tai kahdentoista siilon MK54 ESSM -moduuli. Absalon-luokan ollessa suunniteltu esikunta- ja tukitehtäviin ro-ro-kansineen kolme Iver Huitfeldt -luokan alusta varustettiin ilmatorjuntatehtävään ja mahdollisesti Tomahawk-risteilyohjusten laukaisuun. Alusten ilmatorjuntajärjestelmä on sama kuin Alankomaiden laivaston De Zeven Provinciën -luokan ja Saksan laivaston Sachsen-luokan fregateissa. Järjestelmän kaukovalvontatutkana on passiivisesti keilattu SMART-L ja monitoimitutkana aktiivisesti keilattu APAR. Tutkat täydentävät hyvin toisiaan mahdollistaen 32 ohjuksen samanaikaisen laukaisun kuuteentoista maaliin. Aluetorjuntaan on SM-2 ja lähitorjuntaan ESSM-ohjukset. == Alukset == Iver Huitfeldt -luokkaToremans, Guy s. 110 Nimi Telakka Kölinlasku Vesille Valmis Kohtalo KDM Iver Huitfeldt (F361) Odense Staatskibsvaerft 2. kesäkuuta 2008 11. maaliskuuta 2010 21. tammikuuta 2011 KDM Peter Willemoes (F362) Odense Staatskibsvaerft maaliskuu 2009 joulukuu 2010 kesäkuu 2011 KDM Niels Juel (F363) Odense Staatskibsvaerft joulukuu 2009 joulukuu 2010 marraskuu 2011 == Lähteet == * === Viitteet === *
Golden Globe 1944

Golden Globe 1944 Tammikuu 1944 \---- Paras elokuva: Bernadetten laulu Golden Globe 1944 oli ensimmäinen Golden Globe -palkintogaala, jossa jaettiin palkintoja vuoden 1943 elokuville. Gaala järjestettiin 20th Century Fox -studiolla Los Angelesissa, Kaliforniassa, Yhdysvalloissa tammikuussa 1944. == Voittajat == *Paras elokuva ** Bernadetten laulu *Paras ohjaus **Henry King – Bernadetten laulu *Paras miespääosa **Paul Lukas – Usko huomispäivään *Paras naispääosa ** Jennifer Jones – Bernadetten laulu *Paras miessivuosa ** Akim Tamiroff – Kenelle kellot soivat *Paras naissivuosa ** Katina Paxinou – Kenelle kellot soivat File:Henry King (director) 001.jpg|Henry King palkittiin parhaan ohjauksen palkinnolla elokuvasta Bernadetten laulu. File:Jennifer Jones - Publicity.JPG|Jennifer Jones palkittiin parhaan naispääosan palkinnolla elokuvasta Bernadetten laulu. File:Akim Tamiroff 1964.jpg|Akim Tamiroff palkittiin parhaan miessivuosan palkinnolla elokuvasta Kenelle kellot soivat. File:Katína Paxinoú in For Whom the Bell Tolls trailer.jpg|Katina Paxinou palkittiin parhaan naissivuosan palkinnolla elokuvasta Kenelle kellot soivat. == Aiheesta muualla == IMDb: Golden Globes 1944 Luokka:Golden Globe -seremoniat Luokka:1944
Absalon-luokka

Absalon-luokka on Tanskan kuninkaallisen laivaston kahden komento- ja tukilaivan (yleisfregatti) muodostama alusluokka, jonka alukset otettiin palvelukseen 2004-2005. == Suunnittelu == Alusten suunnittelu muistuttaa fregattia, mutta ne on varustettu maihinnousualuksen kaltaisella kuljetuskannella (flex deck) sekä perässä olevalla ajoneuvorampilla. Aluksissa on tilat 75 hengen taisteluosaston esikunnan sijoittamiseksi ja ne on varustettu johtokeskuksin, kuljetus- ja tukikohtapalveluin komppaninkokoisen 200-miehen yksikön maihinnousua varten ajoneuvoineen. Toisaalta kuljetuskantta voidaan käyttää miinoitustehtävässä varustamalla se 300 miinalla tai miinantorjuntaan varustamalla kansi paikannus-, merkintä- ja tuhoamiskalustolla. Kansi soveltuu myös esimerkiksi sairaalaksi tai kyetään kuljettamaan 55 ajoneuvoa tai jopa seitsemän panssarivaunua. Alus kykenee kuljettamaan kaksi Storebro SB90E -maihinnousualusta, kaksi kumivenettä ja kaksi EH101-helikopteria. == Alukset == Absalon-luokkanavalhistory.dk - Absalon-luokka Nimi Telakka Kölinlasku Vesille Valmis Kohtalo KDM Absalon (L16) Odense Staatskibsvaerft 28. marraskuuta 2003 25. helmikuuta 2004 19. lokakuuta 2004 KDM Esbern Snare (L17) Odense Staatskibsvaerft 21. kesäkuuta 2004 18. huhtikuuta 2005 == Lähteet == == Aiheesta muualla == *
Isopropenyyliasetaatti

Isopropenyyliasetaatti (C5H8O2) on orgaaninen yhdiste ja sellaisenaan pysymättömän isopropenyylialkoholin (asetonin enoli) ja etikkahapon esteri. Yhdistettä käytetään orgaanisissa synteeseissä ja liuottimena. == Ominaisuudet == Huoneenlämpötilassa isopropenyyliasetaatti on väritöntä nestemäistä ainetta. Yhdiste liukenee hieman veteen ja paremmin orgaanisiin liuottimiin kuten bentseeniin ja etikkahappoon. Yhdiste on suurina pitoisuuksina narkoottinen. == Valmistus ja käyttö == Isopropenyyliasetaattia valmistetaan happokatalysoidulla keteenin ja asetonin välisellä reaktiolla.Raimund Miller, Claudio Abaecherli, Adel Said & Barry Jackson: Ketenes, Ullmann's Encyclopedia of Industrial Chemistry, John Wiley & Sons, New York, 2001. Viitattu 17.12.2014 Tärkein isopropenyyliasetaatin käyttökohde on asetyyliasetonin valmistus. Yhdiste isomeroituu asetyyliasetoniksi noin 450 °C:n lämpötilassa. Isopropenyyliasetaattia käytetään orgaanisen kemian synteeseissä tehokkaana asetyloivana reagenssina. Se reagoi niin primääristen, sekundääristen kuin tertiääristenkin alkoholien ja enolien kanssa muodostaen niiden asetaattiestereitä, karboksyylihapot muodostavat anhydridejä ja amiinit amideja. Sitä voidaan käyttää myös asetonin enolaatin vastineena aldolireaktioissa ja malonihappojen isopropylideenijohdannaisten valmistukseen. Yhdistettä voidaan käyttää myös liuottimena maaleissa ja musteissa. == Lähteet == == Aiheesta muualla == *Human Metabolome Database (HMDB): Isopropenyl acetate Luokka:Esterit
Kaurialan koulu

Kaurialan koulu on Hämeenlinnan Kaurialassa sijaitseva noin 500 oppilaan yläkoulu, jossa toimii peruskoulun 7.–9. luokat. Se on yksi Hämeenlinnan kantakaupungin neljästä yläkoulusta.Kaurialan koulu. Viitattu 17.12.2014. Kaurialan koulun rehtorina toimii Aleksis Stenholm. == Koulurakennus == Kaurialan koulun rakennus sijaitsee Kaurialassa samalla tontilla kuin aikaisempikin koulurakennus. Se palvelee noin 450 oppilasta ja sinne on sijoitettu peruskoulun 7.-9. luokkien opetustilat. Koulu siirtyi sinne tammikuussa 2023. Koulurakennuksen piha-alueelle tulee paljon toiminta- ja liikuntamahdollisuuksia. Piha-alue on toteutettu oppilaita, iltakäyttöä ja kuntalaisia palvelevaksi yhteiseksi ”olohuoneeksi”. Koulun piha-alueella on 2 500 m²:n kokoinen tekonurminen pelikenttä, kaksi monipeliareenaa, parkouralue, fitness park ja paljon muuta toiminnallista ajanvietettä. Oppilaiden polkupyörille on telineitä useammassa kohdassa piha-aluetta ja osa telineistä on katettuja. Ajoneuvoliikenne koululle tapahtuu Brahenkadun puolelta. Pääsisäänkäynti sijaitsee Parolantien puoleisella sivulla. Tontilla sijaitseva Uno Cygnaeuksen muistomerkki on siirretty Torikadun varrelta Brahenkadun puoleisen sisäänkäynnin läheisyyteen. == Vanha koulurakennus == Vanha koulurakennus oli rakennettu Kaurialan kaupunginosaan vaiheittain vuosina 1959–1963. Rakennus oli maailmankuulun arkkitehdin Viljo Revellin suunnittelema, mutta sitä ei ollut suojeltu. Rakennuksessa todettiin sisäilmaongelmia ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki oli huoltanut rakennusta huonosti, peruskorjauksissa oli tehty virheitä ja kunnostus arvioitiin kalliimmaksi kuin uuden rakentaminen. Itse koulu muutti syyslukukaudesta 2015 alkaen väistötiloihin Myllymäkeen uuden rakennuksen valmistumiseen saakka. Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edusti niin sanottua purkutaidetta. Koulurakennuksen purku aloitettiin syyskuussa 2018 ja se purettiin kokonaan vuoden loppuun mennessä. Tämän jälkeen tontille alettiin rakentaa Kaurialan koulun uudisrakennusta. ==Lähteet== Luokka:Hämeenlinnan rakennukset ja rakennelmat Luokka:Hämeenlinnan peruskoulut Luokka:Viljo Revellin suunnittelemat rakennukset Luokka:Kauriala
Mare Island Naval Shipyard

Mare Island Naval Shipyard (MINSY) oli Yhdysvaltain laivaston ensimmäinen Tyynenmeren rannikolle perustettu tukikohta. Se sijaitsee Kaliforniassa Vallejossa 25 mailia San Franciscosta koilliseen. Napa-joki läpäisee Mare Islandin salmen erottaen niemimaan telakan Vallejon kaupungin yhteydestä. Telakka oli toisessa maailmansodassa Yhdysvaltain länsirannikon merkittävin sukellusvenesatama, minkä lisäksi se valvoi San Franciscon lahden telakkateollisuutta. Tukikohta suljettiin 1996, mihin mennessä sitä oli uudelleen organisoitu useaan kertaan. Alue liitettiin vuonna 1960 Kalifornian historiallisten maamerkkien luetteloon () ja vuonna 1975 kansallisten historiallisesti merkittävien alueiden luetteloon (). Luokka:Yhdysvaltain laivaston tukikohdat Luokka:Yhdysvaltain telakat Luokka:Kalifornian rakennukset ja rakennelmat Luokka:National Register of Historic Places -kohteet Kaliforniassa
Samsung Galaxy Trend

Samsung Galaxy Trend (joissain maissa nimellä Samsung Galaxy Ace II x) on Samsung Electronicsin heinäkuussa 2013 julkaisema älypuhelin. Se on Trend- sarjan ensimmäinen puhelin. Trendissä on neljän tuuman kapasitiivinen TFT- kosketusnäyttö, jonka tarkkuus on 800 x 480 pikseliä. Puhelimen mitat ovat 121,5 x 63,1 x 10,5 millimetriä ja se painaa 120 grammaa. Trendissä on viiden megapikselin kamera sekä selfie-kuvaamiseen tarkoitettu etukamera. Siinä on myös sisäänrakennettu GPS-laite. Puhelimen käyttöjärjestelmänä toimii Androidin 4.0.4 eli koodinimi Ice Cream Sandwich. Puhelimessa on FM-radio ja musiikkisoitin. RAM- eli keskusmuistia on 768 megatavua ja flash-muistia eli tallennustilaa on neljä gigatavua. Trendin seuraaja on Samsung Galaxy Trend II. Muita Trend-sarjaan kuuluvia puhelimia ovat muun muassa vuonna 2013 ilmestynyt Trend Plus. == Lähteet == Galaxy Trend Luokka:Android-pohjaiset laitteet‎ Luokka:Vuoden 2013 matkapuhelimet Luokka:Kosketusnäytölliset älypuhelimet
Taccaceae

Taccaceae on pieni koppisiemenisten Dioscoreales-lahkoon kuuluva kasviheimo, jossa on vain viiksikkien eli takkojen (Tacca) suku. Ne ovat sukua jamssikasveille (Dioscoreaceae).Stevens 2001, Viittaus 17.12.2014. == Luokittelu == Heimon läheisin sukulaisheimo on Thismiaceae, jonka kanssa ne kuuluvat Dioscoreales-lahkon evoluutiopuussa samaan kladiin. Sen luonteenomaisiin piirteisiin kuuluvat kukan kehälehtien sijainti kahdessa hyvin kehittyneessä ja teriömäisessä kiehkurassa, sikiäimen mesiäisten puuttuminen, laitaistukat ja leveät luotit. Viiksikkien suvussa on toistakymmentä lajia, enimmillään 17.http://www.theplantlist.org/tpl1.1/search?q=tacca == Tuntomerkkejä == Heimon ainoan suvun viiksikkien lajit ovat ruohoja, joiden varsi on mukulamainen tai jotka ovat juurakollisia. Yksisirkkaisten valtaosasta poiketen niillä ei ole juurissakaan putkiloita. Viiksikeillä kukkien suojuslehdet ovat pitkiä ja rihmamaisia, ikään kuin viiksiä kukkien joukossa. == Levinneisyys == Viiksikit ovat levinneet tropiikin metsäalueille, erityisesti Malaijien saaristoon ja Tyynenmeren saarille.http://www.mobot.org/mobot/research/apweb/maps/Tacca.gif == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Dioscoreales Luokka:Kasviheimot
Viiksikit

Viiksikit eli takat (Tacca) on jamssikasveihin kuuluva 17 lajia sisältävä kasvisuku. Se kuuluu vaihtoehtoisesti omaan heimoon, APG sijoittaa viiksikit ainoaksi suvuksi Taccaceae-heimoon. Tätä heimoa ei ole kuitenkaan APG III- tai APG IV -luokitteluissa. == Ulkonäkö == Viiksikit ovat ruohoja, joiden varsi on mukulamainen tai juurakollinen. Yksisirkkaisten valtaosasta poiketen niillä ei ole juurissakaan putkiloita. Karvat ovat monisoluisia. Lehdet sijaitsevat tyviruusukkeena, ovat ruodillisia ja niiden lavat ovat yleensä syvään liuskoittuneet pari- tai sormiosaisiksi. Ruodin kanta on jokseenkin tuppimainen. Kukinto on vanallinen, sarjamainen tai koostuu viuhkomaisista ryhmistä. Kukinnon suojuslehdet ovat terälehtimäisiä ja kukkien suojuslehdet ovat pitkiä ja rihmamaisia, ikään kuin viiksiä kukkien joukossa. Kukat ovat keskikokoisia, ja niiden kehä on lyhyttorvinen, usein väriltään tummanpurppurainen. Heteet kiinnittyvät kehätorven tyveen, ja ponsissa on leveät ja huppumaiset lokerositeet eli konnektiivit. Sikiäin on kehänalainen ja luotti on usein terälehtimäinen tai sienimäinen. Siemenaiheet kiinnittyvät laitaistukoihin. Hedelmä on marja, harvoin kota. Uurrepintaisessa siemenessä on lyhyt tai vähäpätöinen alkio.Stevens, P.F. (2001–). Angiosperm Phylogeny Website: Taccaceae Version 14, July 2017. Viitattu 3.3.2021. Viiksikkien kukkia voivat pölyttää lukuisat eri hyönteiset, ja niiden tärkeimmät pölyttäjät lienevät polttiaisiin kuuluvia sääskiä. == Lajit == Viiksikkeihin kuuluu seuraavat 17 lajia: * Tacca ampliplacenta L.Zhang & Q.J.Li * Tacca ankaranensis Bard.-Vauc. * Tacca bibracteata Drenth * Tacca borneensis Ridl. * Tacca celebica Koord. * Tacca chantrieri André – tummaviiksikki eli takka * Tacca ebeltajae Drenth * Tacca integrifolia Ker Gawl. * Tacca khanhhoaensis V.S.Dang & Vuong * Tacca leontopetaloides (L.) Kuntze – liuskaviiksikki eli havaijinnuolijuuri * Tacca maculata Seem. * Tacca palmata Blume * Tacca palmatifida Baker * Tacca parkeri Seem. * Tacca plantaginea (Hance) Drenth – viherviiksikki * Tacca reducta P.C.Boyce & S.Julia * Tacca subflabellata P.P.Ling & C.T.Ting == Levinneisyys == Viiksikeillä on pantrooppinen levinneisyysalue Etelä-Amerikassa, Afrikassa, Etelä-Aasiassa, Australiassa ja Tyynenmeren saarilla. Erityisesti niitä esiintyy Malesian ja Tyynenmeren kasvimaantieteellisillä alueilla. == Lähteet == == Aiheesta muualla == * Finto: Kassu – Kasvien suomenkieliset nimet: Tacca * Suomen Lajitietokeskus: Viiksikit – Tacca Luokka:Jamssikasvit
Albrekt Almqvist

Albrekt Almqvist (14. marraskuuta 1880 – 10. huhtikuuta 1961) oli ruotsalainen köydenvetäjä. Hän osallistui vuoden 1908 olympialaisiin Ruotsin köydenvetomaajoukkueessa. ==Lähteet== Luokka:Ruotsalaiset köydenvetäjät Luokka:Vuonna 1880 syntyneet Luokka:Vuonna 1961 kuolleet
Nathan Smith

Nathan Smith (s. 25. joulukuuta 1985 Calgary, Alberta) on kanadalainen uransa lopettanut ampumahiihtäjä. Hän edusti Foothills Nordic Ski Clubia. Smith lopetti uransa ampumahiihtäjänä joulukuussa 2018. ==Arvokilpailut== Smith osallistui Sotšin talviolympialaisiin 2014 ollen parhaimmillaan viestissä seitsemäs ja takaa-ajossa 11:s. Smith on kilpaillut neljissä MM-kilpailuissa, joissa hän on ollut parhaimmillaan viestissä kahdeksas ja henkilökohtaisilla matkoilla hopealla pikamatkalla Kontiolahden MM-kilpailuissa 2015. Holmenkollenin MM-kisoissa 2016 Smith hiihti toisen osuuden Kanadan pronssia voittaneessa joukkueessa. Smithillä on yksi nuorten MM-mitali viestistä vuodelta 2005 Kontiolahdelta. ==Maailmancup== Smith debytoi ampumahiihdon maailmancupissa vuonna 2007 ollen Hochfilzenin pikakilpailun 99:s. Ensimmäistä kertaa Smith saavutti maailmancupin pisteitä vuonna 2013 Östersundissa ollen henkilökohtaisen matkan 16. Smith voitti ensimmäisen maailmancupin osakilpailunsa kaudella 2014–2015 Hanty-Mansijskin takaa-ajossa. == Lähteet == * ===Viitteet=== Luokka:Kanadalaiset ampumahiihtäjät Luokka:Vuonna 1985 syntyneet Luokka:Elävät henkilöt
Robert Ven

Robert Ven (s. 23. elokuuta 1990 Janakkala) on suomalainen soutaja, joka edustaa seuratasolla Hämeenlinnan soutajia. Ven kilpailee yksikössä. Hänen valmentajinaan toimivat Ilona Hiltunen ja Tiina Ven. SM-kisoissa Ven on saavuttanut yksikkösoudussa kultaa vuosina 2011 ja 2013–2020, hopeaa vuonna 2012 ja pronssia vuonna 2010. Nuorten SM-kultaa hän voitti vuosina 2009–2012. Ven osallistui kolme kertaa nuorten MM-kisoihin, joista hänen paras sijoituksensa on 13. sija vuonna 2011. EM-kilpailuissa Venin paras sijoitus on 8. sija yksikkösoudusta vuodelta 2016. MM-kisoissa Ven sijoittui yksiköllä 15. sijalle vuosina 2015 ja 2018. Maailmancupin osakilpailussa Venin paras sijoitus on kolmas, jonka hän saavutti Plovdivin osakilpailussa Bulgariassa vuonna 2019. Venin perheessä on useita soutajia. Hänen isänsä on soutaja Livinus Ven, joka kilpaili soudun MM-kisoissa 1985 edustaen Belgiaa. Venin äiti on myös soutanut. Venin isoäiti Maire Ven (o.s. Lumistola) edusti Suomea Jugoslavian EM-kisoissa ja belgialainen isoisä Livien Ven kilpaili soudussa Melbournen olympialaisissa 1956. == Lähteet == ==Aiheesta muualla== * Robert Venin kotisivut Luokka:Suomalaiset soutajat Luokka:Vuonna 1990 syntyneet Luokka:Elävät henkilöt
Thismiaceae

Thismiaceae on yksisirkkaisten Dioscoreales-lahkoon kuuluva kasviheimo. == Tuntomerkit == Kasvit ovat pienikokoisia, sienijuuren varassa eläviä, ja siten lehtivihreättömiä marraskasveja, joiden juuret ovat korallimaisia, matomaisia tai mukulamaisia; juurikarvat puuttuvat. Lehdet ovat surkastuneet suomuiksi. Kukinto on toisinaan haarainen, ja ainakin suvussa Haplothismia viuhkomainen, tai kukat sijaitsevat yksittäin. Kukat ovat tavallisesti säteittäisiä, joskus vastakohtaisia ja ulkonäöltään luonteenomaisia, usein pientä meduusaa tai sientä muistuttavia. Tavallisesti kehätorven suulla on lyhyiden ulokkeiden muodostama kiehkura, ja kehätorvi on hyvin kehittynyt, alaosasta laajentunut. Heteet ovat enemmän tai vähemmän yhtyneet toisiinsa ja kiinnittyvät kehätorven kärkeen. Ponsissa on pidentyneet lokerositeet, ja palhot ovat eri tavoin kuviollisia. Kehänalaisessa sikiäimessä istukat ovat erillisinä pylväinä ja usein erillään sikiäimen seinämästä. Vartalo on lyhyt ja tavallisesti haarainen. Luotit ovat pallomaisia tai pitkänomaisia. Hedelmä avautuu epäsäännöllisesti ja sisältää vähäpätöisiä siemeniä, joissa on erilaistumaton alkio.Stevens 2001, viittaus 17.12.2014 == Levinneisyys == Heimo on levinnyt hyvin laikuttaisesti pääasiassa tropiikkiin ja subtropiikkiinhttp://www.mobot.org/mobot/research/apweb/maps/thismioideaemap.gif. == Luokittelu == Heimossa on viisi sukua ja 55 lajia, joista enin osa on suvussa Thismia (45 lajia). Lähin sukulaisheimo on Taccaceae (viiksikit). Suvuthttp://www.mobot.org/mobot/research/apweb/genera/thismiaceaegen.html: * Afrothismia (Engl.) Schlechter * Geomitra Beccari * Haplothismia Airy Shaw * Oxygyne Schltr. * Thismia Griffith * Tiputinia P.Berry & C.Woodward Afrothismia-suvun systemaattinen asema on epävarma. Siihen kuuluu 16 länsi- ja itäafrikkalaista lajia, joiden juurakossa on pieniä itusilmuja (bulbilleja), kukinto on viuhkomainen, kukat usein vastakohtaisia, kehäkiehkurat erilaistumattomia, kehäputki tavallisesti kuroutunut kahteen osaan, lokerositeet laajentuneet ja yhtyneet luotiin ja hedelmä kansiluomainen. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * kuvia: http://nonghoc.com/(X(1)A(itDKOHg_0AEkAAAAMGIyYzkyZGQtZWI2NC00YmJjLWJkNzItNTI3NmZmZjMzMDhlsxBXypIqpoquKTEH1KlZ63fNyRA1))/show- article/13898/two-new-species-of-thismiaceae-from-central-vietnam.aspx Luokka:Dioscoreales Luokka:Kasviheimot
Lenísio

Lenísio Teixeira Júnior (eli Lenísio; s. 23. lokakuuta 1976 Cuiabá) on brasilialainen uransa jo päättänyt futsalpelaaja. Hän edusti Brasilian futsalmaajoukkuetta vuodet 1999-2008 ja voitti yhden MM-kullan vuonna 2008 ja yhden MM-hopean vuonna 2000. Vuoden 2008 MM-kisoissa Lenísio palkittiin Bronze Shoella eli kisojen kolmanneksi parhaan maalintekijän palkinnolla. Pelipaikaltaan Lenísio oli pivot. Seuratasolla Lenísio pelasi vuodet 2001-2007 Espanjassa. ElPozo Murciassa pelatessaan Lenísio voitti kahdesti Primera División de Futsalin maalikuninkuuden. Vuonna 2007 Lenísio voitti Brasilian maajoukkueen kanssa kultaa Pan-Amerikan kisoista Rio de Janeirosta. Lenísio lopetti uransa vuonna 2012 kotimaansa Poker/PEC:issä. Hän teki 17 MM-ottelussa yhtä monta maalia. Lenísion pikkuveli Vinícius on myös futsalin maailmanmestari. == Lähteet == * http://www.fifa.com/worldfootball/statisticsandrecords/players/player=180037/index.html Luokka:Brasilialaiset futsalpelaajat Luokka:Vuonna 1976 syntyneet Luokka:Elävät henkilöt
Manjaro

Manjaro on Arch Linuxiin pohjautuva Linux-jakelu. Manjaro on tarkoitettu käyttäjäystävällisemmäksi ja vakaammaksi versioksi Arch Linuxista, sisältäen graafisen asennusohjelmiston, automaattisen laiteajurien hakemisen sekä muita käytön aloittamista helpottavia lisäyksiä. Kuten Arch Linux, Manjaro on jatkuvasti päivittyvä jakelu (engl. rolling release), eli ohjelmistoja päivitetään tiheästi pieninä päivityksenä harvempien, suurten päivitysten sijaan. Siinä missä Arch päivittää ohjelmalähteensä mahdollisimman nopeasti sitä mukaa kun ohjelmistojen kehittäjät julkaisevat uusia versioita, Manjaro päivittää ne hieman harvemmin jotta Arch-käyttäjät ehtisivät havaitsemaan mahdolliset ongelmat. Manjaro käyttää Archin tapaan pacman- paketinhallintajärjestelmää, mutta se sisältää oletuksena myös pacmanin käyttöä yksinkertaistavan pamac-ohjelmiston, joka sisältää mm. suoran tuen käyttäjien ylläpitämälle AUR (Arch User Repository) -ohjelmalähteelle sekä graafisen käyttöliittymän. Manjaron virallisesti tuetut versiot sisältävät Xfce, GNOME tai KDE -työpöytäympäristön, mutta saatavilla on myös lukuisia yhteisön ylläpitämiä versioita mm. Cinnamon, LXDE/LXQt ja MATE -työpöydillä. Manjaro on myös mahdollista asentaa täysin ilman graafista ympäristöä. ==Lähteet== == Aiheesta muualla == * http://manjaro.org/ Manjaro Official Website * http://manjaro.org/get-manjaro/ Get manjaro * http://sourceforge.net/projects/manjarolinux/files/community/ Manjaro Community Editions * http://distrowatch.com/table.php?distribution=manjaro Manjaro Distrowatch.com Luokka:Linux-jakelupaketit